el ze na òpara manuałistega scrita da Pare Carlo Dragone, co ł'imprimatur del 1956. Ł'autor el fa referimento al Catechismo della Dottrina Cristiana , struturà in 433 dimande e respòste: «Par chi dopera sto manuałe no serve insistere su ła necesità catechistega. El fato de procurarse el vołume e ł'atension inte ł'insegnamento el dize tuto». El manuałe el ze na norma par i catechisti o par ła formasion dotrinałe catòłega de onjona ànema de tute łe età. Anca el regała «in forma justa, ciara viva e patoca, ła spiegasion de ła verità contenue intel testo del Catechismo publegà par òrdene de San Pio X ». I numarozi ezenpi rento inte ł'espozision e zontade dopo ła spiegasion de ognuna dimanda ga do fin: jutar e capir ła dotrina cristiana fin indove che se posa, e regałar al catechista on ordenjo par cauzar ł'interese e mantegnerło vivo inte i tuziti.